16219 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1146 

15 Σεπτεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη αρχαιολογικού χώρου του Κάστρο της Αγίας 

Μαύρος στην Λευκάδα. 1 

Τροποποίηση της 10007/21.5.1999 απόφασης περί 
σύστασης αμιγούς Δημοτικής Επιχείρησης με την 
επωνυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ 
ΑΝΩ ΠΩΓΩΝΙΟΥ» στο Ν. Ιωαννίνων. 2 


Κατάργηση Νομικών Προσώπων με την επωνυμία 
"Σχολική Επιτροπή Δημοτικού Σχολείου Φέρμων" 
και "Σχολική Επιτροπή Νηπιαγωγείου Φέρμων" και 
σύσταση Νομικού Προσώπου με την επωνυμία "Ενι¬ 
αία Σχολική Επιτροπή Δημοτικού Σχολείου και Νη¬ 
πιαγωγείου Φέρμων" στο Δήμο Ιεράπετρας Ν. Λα- 


σιθίου. 3 

Σύσταση Νομικού Προσώπου με την επωνυμία "Οργα¬ 
νισμός Νεολαίας και Αθλητισμού Δήμου Αγίου Νι¬ 
κολάου (Ο.Ν.Α.Δ.Α.Ν.) Ν. Λασιθίου. 4 

Συμπλήρωση της 426/23.2.1999 απόφασης Γεν. Γραμ- 

ματέα Περιφέρειας Νοτίου Αιγαίου. 5 

Καθορισμός Αποδέκτη και όρων διαθέσεως υγρών 
αποβλήτων υπό ίδρυση ελαιοτριβείου του Πανα¬ 
γιώτη Παγώνη στο Ν. Άρτας. 6 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στον Φραγκοράπτη Κων/νο του 

Ελευθερίου. 7 

ΔΙΟΡΘΩΣΕΙΣ ΣΦΑΛΜΑΤΩΝ 


Διορθώσεις σφαλμάτων στην απόφαση έγκρισης ορ¬ 
γανισμού Εσωτ. Υπηρεσίας της ΔΕΥΑ Καλλιθέας Ν. 
Δωδ/σου. 8 


Διόρθωση σφάλματος στην 6/67/27.6.2000 απόφαση 
του Νομαρχιακού Συμβουλίου της Ν.Α. Κορινθίας 9 


ΑΠΟΦΑΣΕΙ Σ 

Αριθ. ΥΠ ΠΟ/ΑΡΧ/Β1 /Φ33/ΚΗ Ρ/20946/594 ( 1 ) 

Κήρυξη αρχαιολογικού χώρου του Κάστρο της Αγίας 
Μαύρος στην Λευκάδα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α.ΥΠΠΟ/ΓΝΟΣ/49095/30-10-1991 (ΦΕΚ 
987/Β/28-11-91 και ΦΕΚ 17/Β/16-1-92) για Μεταβίβαση 
αρμοδιοτήτων Υπουργού και δικαιώματος υπογραφής 
"Με Εντολή Υπουργού" στους Γ. Γραμματέα, Ειδ. Γραμ¬ 
ματέα, Προϊστάμενους Δ/νσεων, Τ μημάτων και Γ ραφείων 
του ΥΠΠΟ. 

2) Την κήρυξη του Κάστρου (ΦΕΚ 28/Α/26-12-22) 

3) Τις διατάξειςτου Κ.Ν. 5351/32 "Περί Αρχαιοτήτων". 

4) Την γνωμοδότηση του Τοπικού Συμβουλίου Μνη¬ 
μείων Ηπείρου όπως διατυπώθηκε στις 3/2000 Συνεδρία 
του, αποφασίζουμε: 

Κηρύσσουμε ως αρχαιολογικό χώρο την περιοχή που 
περιλαμβάνει το Κάστρο της Αγίας Μαύρος στην Λευκά¬ 
δα που ορίζεται από τα σημεία, 1-30-1 όπως σημειώνονται 
στο συνημμένο προς δημοσίευση χάρτη καιτις κάτωθι συ¬ 
ντεταγμένες: 

Από τις διατάξεις αυτής της απόφασης δεν προκα- 
λούνται δαπάνες σε βάρος του κρατικού προϋπολογι¬ 
σμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 


Συνημμένα: Ένας τοπογραφικός χάρτης προς δημοσί¬ 
ευση. 

Αθήνα, 27 Ιουλίου 2000 
Με εντολή Υπουργού 
Ο Προϊστάμενος της Διεύθυνσης κ.α.α. 

ΑΡΙΣΤΕΑ ΚΑΒΒΑΔΙΑ 



ι 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 17103 (2) 

Τροποποίηση της 10007/21.5.1999 απόφασης περί σύ¬ 
στασης αμιγούς Δημοτικής Επιχείρησης με την επω¬ 
νυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΑΝΩ ΠΩ- 
ΓΩΝΙΟΥ» στο Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π. Δ/γμα 
410/95). 

2. Την απόφαση του Υπουργού Εσωτερικών 
25027/9.4.84 (ΦΕΚ 244/19.4.84, τ.Β'. 

3. Την αριθμ. 84/2000 του Δημοτικού Συμβουλίου Άνω 
Πωγωνίου. 

4. Την από 9.5.2000 έκθεση της εκτιμητικής Επιτροπής 
του άρθρου 9του Ν. 2190/20, αποφασίζουμε: 

Τροποποιούμε την παρ. 6 της αριθμ. 10007/21.5.1999 
απόφασή μας ως εξής: 

Ο Δήμος Άνω Πωγωνίου διαθέτει στην επιχείρηση το 
χρηματικό ποσό των 12.600.000 δρχ. ως ίδια συμμετοχή 
στο αρχικό κεφάλαιό της (αύξηση κατά 3.600.000) δρχ. 

Α' Περιουσιακά στοιχεία που παραχωρούνται κατά χρή¬ 
ση για 15 χρόνια, όπως αυτά αποτιμήθηκαν σύμφωνα με 
την από 9.5.2000 Έκθεση της εκτιμητικής επιτροπής του 
άρθρου 9του Ν. 2190/20. 

Χώρος έκτασης 4 στρεμμάτων στο Ωραιόκαστρο, όπου 
βρίσκεται ο νερόμυλος εμβαδού 75 τ.μ. και οι δύο νερο¬ 
τριβές (εκτιμώμενη αξία 8.600.000 δρχ.). 

Χώρος έκτασης 4 στρεμμάτων στη θέση «Γκρέτση» Πα- 
λαιοπύργου, όπου βρίσκεται ο νερόμυλος εμβαδού 56 
τ.μ. (εκτιμώμενη αξία 1.300.000δρχ.). 

Εκτιμώμενη συνολική αξία εισφερομένων κατά χρήση 
ακινήτων 9.900.000 δρχ. 

Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική πράξη ο Δήμο Άνω Πωγω¬ 
νίου επιβαρύνεται εφάπαξ με το ποσό των 3.600.000 
δραχμ. (Σελ. 37 Κ.Α. 212.9). 

Η παρούσα να δημοσιευθεί στην Εφημερίδα της Κυ- 
βερνήσεως. 

Ιωάννινα, 30 Αυγούστου 2000 
Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ. 1486 (3) 

Κατάργηση Νομικών Προσώπων με την επωνυμία “Σχολι¬ 
κή Επιτροπή Δημοτικού Σχολείου Φέρμων” και "Σχολι¬ 
κή Επιτροπή Νηπιαγωγείου Φέρμων" και σύσταση Νο¬ 
μικού Προσώπου με την επωνυμία "Ενιαία Σχολική Επι¬ 
τροπή Δημοτικού Σχολείου και Νηπιαγωγείου 
Φέρμων" στο Δήμο Ιεράπετρας Ν. Λασιθίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις των άρθρων 106, 176 και 203 του Π.Δ. 
410/95 "Δημοτικός και Κοινοτικός Κώδικας". 

2. Τις διατάξεις του άρθρου 5 παρ. 8 του Ν. 1894/90 "Για 
την Ακαδημία Αθηνών και άλλες εκπαιδευτικές διατάξεις". 

3. Τις διατάξεις του Ν. 2503/97 "Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις". 


4. Την αριθμ. 5972/13-8-1998 απόφαση του Γενικού 
Γ ραμματέα Περιφέρειας Κρήτης "Ορισμός Εισηγητών και 
μεταβίβαση εξουσίας υπογραφής "Με Εντολή Γενικού 
Γ ραμματέα 11 " αποφάσεων, εγγράφων, και άλλων πράξεων 
στον Γενικό Διευθυντή, στους Προϊσταμένους Διευθύν¬ 
σεων και Προϊσταμένους Τμημάτων και Γραφείων των 
Υπηρεσιών της Περιφέρειας. 

5. Τις αριθμ. 9974/29-9-1989 και 11193/29-9-1989 απο¬ 
φάσεις του Νομάρχη Λασιθίου με τις οποίες συστήθηκαν 
στην Κοινότητα Αγ. Ιωάννη Νομικά Πρόσωπα με την επω¬ 
νυμία "Σχολική Επιτροπή Δημοτικού Σχολείου Φέρμων" και 
"Σχολική Επιτροπή Νηπιαγωγείου Φέρμων" αντίστοιχα. 

6. Την αριθμ. 34/2000 απόφαση Δ. Σ. Ιεράπετρας, απο¬ 
φασίζουμε: 

Α. Καταργούμε τα Νομικά Πρόσωπα με την επωνυμία 
“Σχολική Επιτροπή Δημοτικού Σχολείου Φέρμων" και "Σχο¬ 
λική Επιτροπή Νηπιαγωγείου Φέρμων" τα οποία συστήθη¬ 
καν με τις αριθμ. 9974/29-9-1989 και 11193/29.9.1989 απο¬ 
φάσεις του Νομάρχη Λασιθίου αντίστοιχα. 

Β. 1. Σύσταση 

Συστήνουμε στο Δήμο Ιεράπετρας (στο Δημοτικό Δια¬ 
μέρισμα Αγίου Ιωάννου) Νομικό Πρόσωπο με την επωνυ¬ 
μία "Ενιαία Σχολική Επιτροπή Δημοτικού Σχολείου και Νη¬ 
πιαγωγείου Φέρμων". 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Διοίκηση : 

Το Νομικό πρόσωπο διοικείται από επταμελές Διοικητι¬ 
κό Συμβούλιο, αποτελούμενο από: 

1. Ένα (1) δημοτικό σύμβουλο ή ένα μέλος του Τοπικού 
Συμβουλίου , ως Πρόεδρο. 

2. Το Διευθυντή του Δημοτικού Σχολείου Φέρμων. 

3. Το Διευθυντή του Νηπιαγωγείου Φέρμων. 

4. Ένα (1) εκπρόσωπο του Συλλόγου Γονέωντων μαθη¬ 
τών του Δημοτικού Σχολείου. 

5. Ένα (1) εκπρόσωπο των γονέων των μαθητών του Νη¬ 
πιαγωγείου. 

6. Δύο (2) δημότες κατοίκους Φέρμων. 

Η θητεία των μελών του Δ. Σ ακολουθεί τη Δημοτική πε¬ 
ρίοδο. 

Το Δ. Σ. εκλέγει μεταξύ των μελώντου τον Αντιπρόεδρο 
και τον Γ ραμματέα. 

4. Πόροι του Νομικού αυτού Προσώπου είναι: 

α) Η ετήσια επιχορήγηση του Δήμου #1.000.000# δρχ. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες κ.λ.π. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Εκπροσώπηση 

Το Νομικό Π ρόσωπο εκπροσωπείται στα Δικαστήρια και 
σε κάθε Δημόσια Αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον αντιπρόεδρο. 

6. Δαπάνες 

Η απόφαση αυτή προκαλεί δαπάνη ενός εκατομμυρίου 
(1.000.000) δραχμών σε βάρος του Δημοτικού Προϋπο¬ 
λογισμού και στον ΚΑ 211 -9 α. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αγ. Νικόλαος 25 Αυγούστου 2000 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 5236 (4) 

Σύσταση Νομικού Προσώπου με την επωνυμία "Οργανι¬ 
σμός Νεολαίας και Αθλητισμού Δήμου Αγίου Νικολά¬ 
ου (Ο.Ν.Α,Δ.Α.Ν.) Ν. Λασιθίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη : 

1. Τις διατάξεις των άρθρων 106, 198, 199 και 203 του 
Π.Δ. 410/1995 περί "Δημοτικού και Κοινοτικού Κώδικα". 

2. Τις διατάξεις του Ν. 2503/97 "Διοίκηση, οργάνωση. 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις". 

3. Την αριθμ. 5972/13-8-1998 απόφαση του Γενικού 
Γ ραμματέα Περιφέρειας Κρήτης "Ορισμός Εισηγητών και 
μεταβίβαση εξουσίας υπογραφής "Με Εντολή Γενικού 
Γ ραμματέα"" αποφάσεων, εγγράφων, και άλλων πράξεων 
στον Γενικό Διευθυντή, στους Προϊσταμένους Διευθύν¬ 
σεων και Προϊσταμένους Τμημάτων και Γραφείων των 
Υπηρεσιών της Περιφέρειας". 

4. Την αριθμ. 314/2000 απόφαση Δ. Σ. Αγίου Νικολάου, 
αποφασίζουμε: 

1 Σύσταση. 

Συστήνουμε στο Δήμο Αγίου Νικολάου, Νομικό Πρόσω¬ 
πο με την επωνυμία "Οργανισμός Νεολαίας και Αθλητι¬ 
σμού Δήμου Αγίου Νικολάου (Ο.Ν.Α.Δ.Α.Ν.)". 

2. Σκοπός του Νομικού Προσώπου είναι: 

1. Η καλλιέργεια των ευγενικών αθλητικών ιδεωδών και 
η συμβολή του στην καταπολέμηση της βίας στους αθλη¬ 
τικούς χώρους. 

2. Η ανάπτυξη μαζικού λαϊκού αθλητισμού στην πόλη με 
την δημιουργία ευκαιριών άθλησης για όλους τους Δημό¬ 
τες. 

3. Η συμβολή στην οργανωμένη και επιστημονική ανα¬ 
βάθμιση της γνώσης για τον αθλητισμό και τα διάφορα 
αγωνίσματα με τη διοργάνωση σεμιναρίων - διαλέξεων - 
αθλητικών ακαδημιών κ.λ.π. 

4. Η δημιουργία και λειτουργία αθλητικών κέντρων, γυ¬ 
μναστηρίων, γηπέδων κ.λ.π. καθώς και η συντήρηση και η 
φροντίδα των αθλητικών εγκαταστάσεων ως και η ανέ¬ 
γερση νέων σε χώρους που η χρήση τους παραχωρείται 
σ’ αυτόν σύμφωνα με τις κείμενες διατάξεις. 

5. Η συνεργασία και η βοήθεια με όλους τους αθλητι¬ 
κούς φορείς (σωματεία, ενώσεις κ.λ.π.) 

6. Η δημιουργία δυνατοτήτων ανάπτυξης αθλητικού 


τουρισμού με κρατικές υπηρεσίες Ε.Ο.Τ., Ο.Τ.Α, κ.λ.π. 

7. Η δημιουργία μαζικού αθλητισμού, φοιτητικού αθλη¬ 
τισμού και γενικά κάθε μορφή άθλησης για τη διατήρηση 
και προβολή της αθλητικής παράδοσης της περιοχής 
μας. 

3.Πόροι του Νομικού Προσώπου είναι: 

1. Η ετήσια επιχορήγηση του Δήμου με τουλάχιστον πέ¬ 
ντε εκατομμύρια (#5.000.000#) δρχ. 

2. Επιχορηγήσεις και παροχές από το Κράτος και τη Γε¬ 
νική Γραμματεία Αθλητισμού. 

3. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

4. Πρόσοδοι από την ίδια αυτού περιουσία. 

5. Κάθε άλλη νόμιμη πρόσοδος. 

4.Περιουσία του Νομικού προσώπου είναι: 

Περιουσία του Νομικού προσώπου θα αποτελόσουν οι 
αθλητικές εγκαταστάσεις και τα ακίνητα που θα παραχω- 
ρούνται με αποφάσεις του Δημοτικού Συμβουλίου, και 
που θα χρησιμοποιούνται για αθλητικούς σκοπούς (γήπε¬ 
δα, αθλητικοί χώροι, γυμναστήρια, κτίρια κ.λ.π.) 

Ο Δήμος Αγίου Νικολάου παραχωρεί δωρεάν τη χρήση 
των διαφόρων γηπέδων αθλοπαιδιών αθλητικών εγκατα¬ 
στάσεων και εξοπλισμού που έχει και θα έχει στο μέλλον 
στην κυριότητάτου και συγκεκριμένα: 

ΓΗΠΕΔΑ ΠΟΔΟΣΦΑΙΡΟΥ 

1. Κριτσάς. 

2. Ελούντας. 

3. Καλού Χωριού. 

4. Λακωνίων. 

5. Κρούστα (υπό κατασκευή). 

ΓΗΠΕΔΑ ΜΠΑΣΚΕΤ 

Δύο (2) γήπεδα στον Ε.Ο.Τ. 

5.Τελικές μεταβατικές διατάξεις : 

Από τις διατάξεις της παρούσας προκαλείται δαπάνη σε 
βάρος του προϋπολογισμού του Δήμου Αγίου Νικολάου 
το ύψος της οποίας ανέρχεται στο ποσό των πέντε εκα¬ 
τομμυρίων (#5.000.000#) δρχ. για το έτος 2000, και έχει 
εγγράφει σχετική πίστωση στον Κ.Α. 212.3 του προϋπο¬ 
λογισμού του Δήμου τρέχοντος έτους, για δετά έτη 2001, 
2002, 2003 και 2004 δαπάνη αντίστοιχα ανά έτος ποσού 
πέντε εκατομμυρίων (#5.000.000) για τις οποίες θα εγ- 
γραφούν αντίστοιχες πιστώσεις στους αντίστοιχους κω¬ 
δικούς. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αγ. Νικόλαος, 25 Αυγούστου 2000 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 7934 (5) 

Συμπλήρωση της 426/23.2.1999 απόφασης Γεν. Γ ραμμα¬ 
τέα Περιφέρειας Νοτίου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψιν: 

1. Τις διατάξεις των άρθρων 241 και 242 του Ν. 1188/81 
όπως ισχύουν σήμερα. 

2. Τις διατάξεις των Προεδρικών Διαταγμάτων 
37Α/1987 και 22/1990. 

3. Τις διατάξεις των άρθρων 7, 9, 11, 12 και 18 του Ν. 
2503/1997. 

4. Τις διατάξεις του άρθρου 1 του Ν. 2647/1998. 

5. Τις διατάξεις του άρθρου 30 του Ν. 2738/1999. 

6. Τις διατάξεις του άρθρου 13του Ν. 2672/1998. 

7. Την αριθμ. 426/23.2.1999 απόφαση μας, που δημοσι- 
εύθηκε στο ΦΕΚ295/Τ.Β/1.4.1999. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Συμπληρώνουμε την αριθμ. 426/23.2.1999 απόφαση 
μας, που δημοσιεύθηκε στο ΦΕΚ 295/τ.Β'/1.4.1999 και 
προσθέτουμε στο άρθρο 17 αυτής τις ειδικότητες: 

Κλάδος ΔΕ38 Χειριστές Η/Υ θέσεις είκοσι έξι (26). 

Κατά τα λοιπά ισχύει ως έχει η αριθμ. 426/23.2.1999 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 7 Ιουλίου 2000 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

-♦- 

Αριθ.ΔΥΠ οικ. 6701 (6) 

Καθορισμός Αποδέκτη και όρων διαθέσεως υγρών απο¬ 
βλήτων υπό ίδρυση ελαιοτριβείου του Παναγιώτη Πα- 
γώνη στο Ν. Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Το Νόμο 3200/55 «περί διοικητικής αποκεντρώσεως 
όπως τροποποιήθηκε. 

2. Τον Α.Ν. 2520/40 «περι'Υγειον. Δ/ξεων». 

3. Την από 14.6.2000 αίτηση του Παναγιώτη Παγώνη 
που ζητάει έγκριση επιφανειακής διάθεσης υγρών απο¬ 
βλήτων του υπό ίδρυση ελαιοτριβείου του το κτήμα του 
που βρίσκεται στη θέση «Παλιοσκαμνιά»του Δήμου Κο- 
μποτίου, κατόπιν επεξεργασίας. 

4. Την υπ’ αριθμ. ειβ/221/65 Υγειον. Δ/ξη «περί διαθέ¬ 
σεως υγρών αποβλήτων». 

5. Την υπ’ αριθμ. οικ. 4419/23.10.92 Εγκύκλιο της 
Δ/νσης Υγιεινής Περιβάλλοντος του Υπουργείου Υγείας 
και Πρόνοιας: «Η θάλασσα και οι υδάτινοι αποδέκτες να 
αποφεύγονται για την διάθεση αποβλήτων ελαιοτριβείων 
και να προτιμώνται η επιδάφια ή επιφανειακά στο έδαφος. 

6. Το από 20 Ιουλίου 2000 πρακτικό αρμοδίων υπηρε- 
σιώντου άρθρου 14της Ειβ/221/65 Υγειον. Δ/ξηςπου συ¬ 
νήλθε δυνάμει της υπ’ αριθμ. 4794/17.7.2000 πρόσκλη¬ 
σης της Δ/νσης Υγείας και Πρόνοιας Άρτας. 

Εγκρίνει τον προτεινόμενο από την επιχείρηση αποδέ¬ 
κτη για την επιφανειακή διάθεση των υγρών αποβλήτων 
το κτήμα του κατόπιν επεξεργασίας, αποφασίζουμε: 

Ορίζουμε αποδέκτη για την επιφανειακή διάθεση των 
υγρών αποβλήτων του υπό ίδρυση ελαιοτριβείου του Πα¬ 
ναγιώτη Παγώνη (675μ3 ετησίως) το κτήμα του (5.666) 
τ.μ., που βρίσκεται στη θέση «Παλιοσκαμνιάς» του Δήμου 
Κομποτίου, ύστερα από επεξεργασία. 

Τα απόβλητα θα μεταφέρονται με βυτίο, ύστερα από 
επεξεργασία και θα διατίθενται όπως προβλέπεται από 
την παραπάνω εγκύκλιο του Υπουργείου Υγείας και Πρό¬ 
νοιας δηλ. θα εφαρμόζεται η χημική μέθοδος (εξουδετέ- 
ρωση με υδράσβεστο και χημική κροκύδοση) για τη μείω¬ 


ση του οργανικού και χημικού ρυπαντικού φορτίου, και 
όπως προβλέπεται από το άρθρο 8 της Ειβ/221 /65 Υγειον. 
Δ/ξης ήτοι: 

Τα απόβλητα θα έχουν υποβληθεί σε επεξεργασία του¬ 
λάχιστον ισοδύναμών προς τοιαύτην δι. εσχάρας ανοίγ¬ 
ματος 2,5 εκ. 

Η επιφάνεια του κτήματος θα έχει ομαλές κλήσεις για 
να εξασφαλίζεται η κανονική κατάνομή και να προλαμβά¬ 
νεται η υπερφόρτωση του εδάφους. 

Να ληφθούν προστατευτικά μέτρα για την πρόληψη 
διαφυγόντων υγρών αποβλήτων σε παρακείμενους αύλα¬ 
κες και κτήματα. 

Να ληφθούν επίσης αποτελεσματικά μέτρα, ώστε να 
αποκλείεται η είσοδος αναρμοδίων προσώπων και ζώων 
εντός της περιοχής διαθέσεων των αποβλήτων. 

Τέλος τα διατεθεισόμενα υγρά απόβλητα θα έχουν υπο¬ 
βληθεί σε επεξεργασία τουλάχιστον ισοδύναμον προς 
απλή καθίζηση μέσης διάρκειας 2 ωρών. 

Η επιχείρηση αφού λάβει την απαιτούμενη οικοδομική 
άδεια και κατασκευάσει τα προβλεπόμενα έργα με από¬ 
φασή μας θα χορηγηθεί προσωρινή άδεια διάθεσης των 
υγρών αποβλήτων διάρκειας (6) μηνών κατά τα διαλαμ¬ 
βανόμενα στην Ειβ/221/65 Υγειον. Δ/ξη. 

Η οριστική άδεια διαθέσεως των υγρών αποβλήτων θα 
χορηγηθεί στη συνέχεια μετά από έλεγχο ότι εξασφαλί¬ 
στηκε η υπό της μελέτης προβλεφθείσα απόδοση των κα- 
τασκευασθέντων έργων και η εκπλήρωση των τεθέντων 
σκοπών με την προσωρινή άδειας της 6/μήνου διάρκειας. 

Τέλος ο ενδιαφερόμενος υποχρεούται να συντάξει με¬ 
λέτη διαθέσεως των υγρών αποβλήτων, προσαρμοσμένη 
με την παρούσα και να την υποβάλει στην Δ/νση Υγείας 
και Πρόνοιας Άρτας, για έγκριση. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από την ημέρα της κοινοποιή- 
σεώςτης. 

Άρτα, 28 Αυγούστου 2000 

Ο Νομάρχης 
ΛΑΜΠΡΟΣ ΡΙΖΟΣ 

-♦- 

(7) 

Χορήγηση άδειας ασκήσεως επαγγέλματος Κοινωνικού 
Λειτουργού στον Φραγκοράπτη Κων/νο του Ελευθε¬ 
ρίου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την 26/ΤΚΑ/11789/24.8.2000 απόφαση του Νομάρ¬ 
χη Θεσσαλονίκης χορηγείται στον Φραγκοράπτη Κων/νο 
του Ελευθερίου άδεια ασκήσεως επαγγέλματος κοινωνι¬ 
κού Λειτουργού. 

Ο Βοηθός Νομάρχη 
Α. ΚΑΛΤΑΒΕΡΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο ΦΕΚ 874/17.7.2000/τ.Β' που δημοσιεύθηκε ο ΟΕΥ 
της ΔΕΥΑ Καλλιθέας Ν. Δωδεκανήσου διορθώνεται α) 
στο άρθρο 11 «Διεύθυνση ένας Διευθυντής κλάδου ΠΕ 
όπως καθορίζεται στο άρθρο 17» και β) στο άρθρο 18 

παρ. 4 «Οικονομολόγος ή Μηχανολόγος ή Ηλεκτρολόγος 
Μηχανικός ή Πολιτικός Μηχανικός». 

(Από την Περιφέρεια Νοτίου Αιγαίου) 

-♦- 

0 ) 

Διορθώνεται η 6/67/27.6.2000 απόφαση του Νομαρχια¬ 
κού Συμβουλίου της Ν.Α. Κορινθίας περί τροποποιήσεως 
του Οργανισμού Εσωτερικής Οργάνωσης και Λειτουρ¬ 
γίας των Υπηρεσιών της Ν.Α. Κορινθίας που δημοσιεύ- 


θηκε στο ΦΕΚ 924/27.7.2000/τ.Β' στο εξής σημείο του Πα¬ 
ραρτήματος Σύνθεσης Υπηρεσιακών Μονάδων (επιπέ¬ 
δου Δ/νσης) της Ν.Α. Κορινθίας σε θέσεις προσωπικού 
επειδή από παραδρομή παρελείφθη: 

Παρ. 2 Δ/νση Υποστήριξης Οργάνων 
Προστίθεται μία (1) θέση μόνιμου προσωπικού κλάδου 
ΠΕ Εκπαιδευτικών Φιλολόγων. 

(Από τη Ν.Α. Κορινθίας) 




16226 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ 1.0Γ 
Θ-ΓΠ3Π: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































